text: 20-årig overfaldet og truet til at udlevere sin telefon
  16 december 2016 kl. 19.34
  En mand blev ved middagstid fredag overfaldet af 4-5 personer i Horsens midtby. Han fik frarøvet sin telefon.
  En 20- årig mand blev tildelt flere slag og spark af en gruppe på 4-5 personer i dag. Manden kom ikke alvorligt til skade, men var alligevel så medtaget,  at han måtte  en tur på skadestuen.
  Flemming Lau, vagtchef ved Sydøstjyllands Politi: "Det er en relativalvorlig sag"
  De 4-5 mænd trænger manden ind i en gyde, hvor overfaldet foregår.
  - Det er en relativt alvorlig sag. De fire eller fem mænd forsøger vi at få fat på nu, men det er endnu for tidligt at sige noget mere konkret, siger Flemming Lau, vagtchef ved Sydøstjyllands Politi til TV SYD.
  De 4-5 mænd beskrives som 17-25 år, 160-170 centimeter høje, sort kort hår, enkelte af dem med kortere hår i siden, mellemøstlige af udseende,  men dansktalende og iført cowboybukser og dynejakker.
  